Obstarávateľ: Odvoz a likvidácia odpadu, v skratke: OLO a.s.,

Názov zriadeného DNS: **„Zabezpečenie odberu, prepravy a likvidácie ostatného odpadu z kotlov a nebezpečného odpadu z čistenia spalín“**

 Názov zákazky: **Výzva č. 10 Zabezpečenie odberu, prepravy a spracovanie nebezpečného odpadu kat. číslo 19 01 07 (popolček)**

Zverejnené: dňa 09.10.2023 v systéme Josephine v rámci zriadeného DNS

# Informácia o výsledku vyhodnotenia ponúk

podľa § 55 zákona o verejnom obstarávaní

Obstarávateľ týmto oznamuje všetkým dotknutým hospodárskym subjektom výsledok vyhodnotenia ponúk v rámci zákazky zadávanej prostredníctvom dynamického nákupného systému **„Zabezpečenie odberu, prepravy a likvidácie ostatného odpadu z kotlov a nebezpečného odpadu z čistenia spalín“** s názvom zákazky **Výzva č. 10 „Zabezpečenie odberu, prepravy
a spracovanie nebezpečného odpadu kat. číslo 19 01 07 (popolček)“.**

Miesto a čas otvárania ponúk 20.10.2023 o 09:10 hod., otváranie ponúk bolo neverejné bez on-line sprístupnenia ponúk.

Identifikácia úspešného uchádzača:

|  |  |  |
| --- | --- | --- |
| **Poradie uchádzača** | **Identifikácia uchádzača** | **Celková cena za predmet zákazky** **/v EUR bez DPH/** |
| 1. | **EBA, s.r.o.,**  Rusovská cesta 1, 851 01 Bratislava | 318 548,00 |

Obstarávateľ v rámci tejto informácie o výsledku vyhodnotenia ponúk neuvádza zoznam uchádzačov, ktorí predložili ponuku v rámci zákazky, ani poradie všetkých predložených ponúk s odvolaním sa na ustanovenie § 55 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Obstarávateľ s ohľadom na ustanovenie § 55 ods. 3 zákona o verejnom obstarávaní zverejňuje len identifikáciu úspešného uchádzača, charakteristiky a výhody jeho ponuky.

Charakteristiky a výhody ponuky úspešného uchádzača:

Uchádzač predložil ponuku v zmysle požiadaviek obstarávateľa uvedených vo výzve na predloženie ponuky prostredníctvom zriadeného DNS. Príslušný vecný garant, zodpovedný za vyhodnotenie ponúk z pohľadu požiadaviek na predmet zákazky v rámci vyhodnotenia ponúk podľa § 53 skonštatoval, že jeho ponuka spĺňa všetky požiadavky obstarávateľa na predmet zákazky tak, ako boli požadované
a tento subjekt ponúkol prijateľnú cenu za predmet zákazky. Uchádzač je zaradený do DNS, jeho zaradeniu predchádzalo vyhodnotenie splnenia podmienok účasti, ktoré boli určené v oznámení
o vyhlásení DNS.

Obstarávateľ týmto oznamuje uchádzačovi

**EBA, s.r.o.**, Rusovská cesta 1, 851 01 Bratislava (IČO: 31376134, SK),

že ním predloženú ponuku (ako celkovú cenu za celý požadovaný predmet zákazky)

v hodnote 318 548,00 EUR bez DPH

## **prijíma.**

V zmysle § 56 zákona o verejnom obstarávaní Vás žiadame o predloženie dokladov podľa bodu 14.3 súťažných podkladov v rámci poskytnutia súčinnosti k podpisu zmluvy:

* všetky potrebné podklady, povolenia a rozhodnutia orgánov štátnej správy (Ministerstvo životného prostredia Slovenskej republiky, Slovenská inšpekcia životného prostredia, Odbor starostlivosti
o životné prostredie, atď.), ktoré oprávňujú uchádzača na výkon činností - prepravy
a zneškodňovania predmetného druhu odpadu,
* povolenie na prepravu nebezpečného odpadu,
* súhlas orgánu štátnej správy na úpravu odpadu pred skládkovaním podľa § 25 ods. 7 zákona
č. 79/2015 Z. z. o odpadoch a o zmene a doplnení niektorých zákonov (ďalej len „zákon o odpadoch“) a prílohy č. 3 vyhlášky Ministerstva životného prostredia SR č. 382/2018 Z. z.
o skládkovaní odpadov a uskladnení odpadovej ortuti; odpad kat. číslo 19 01 07 zaradený medzi odpady, ktoré je potrebné pred skládkovaním stabilizovať,
* relevantný dokument, že má uzatvorenú zmluvu so skládkou odpadu, na ktorú bude odpad ukladaný a / alebo povolenie na prevádzkovanie príslušnej skládky (trieda skládky je závislá od výstupného odpadu zo zariadenia na úpravu odpadu) podľa zákona o odpadoch,

a to najneskôr do 10 pracovných dní odo dňa doručenia tejto informácie o výsledku vyhodnotenia ponúk.

**Poučenie:**

Subjekty, ktorých práva alebo právom chránené záujmy mohli byť konaním verejného obstarávateľa dotknuté, majú právo podať námietku v súlade s § 170 zákona o verejnom obstarávaní v lehote 10 dní odo dňa zverejnenia tejto informácie.

 V Bratislave dňa 25.10.2023

|  |  |  |
| --- | --- | --- |
|  |  | *v. r.***Mgr. Adam Kašák**vedúci nákupu |